Alb-Leisa

Unta Alb-Leisa vasteht ma easchtens d Öko-Erzeugergemeinschaft Alb-Leisa, zwoatens a Handlsbezoachnung davo und drittns oide Leisasortn vo da Schwäbischn Alb. Leisa hoasstma af schwäbisch d Linsn (sing. Leis[e]).

D Alb-Leisa is anno 2012 in d Arche vom Gschmock bei Slow Food Deitschland afgnomma woarn. In da Erzeigagmoaschaft send zua Zeit uma 70 Kloabetriebe. D Vermarktung macht d Lauteracher Alb-Feld-Früchte, wo vormois ois  Biohof Mammel firmiat ghobt hod. Vor oim in da Region Bodn-Wiattmbeag und Bayern, aba aa iba Webshops. 

 Gschicht 

Bis in d 1950 Johr is d Schwäbisch Alb und Umgebung s Zentrum vom Leisaabau in Deitschland gwen. Nacha is da Leisaabau in da Region vollkomme eigschloffa, ea hod si nimma rentiat. 1985 hod da Biohof Mammel z Laudarn wieda midm Leisaabau aagfangt. D Nachfrag is langsam aagstiegn. 2001 send aa andre Biohef am Leisaabau interessiat gwen und es is d Öko-Erzeugergemeinschaft Alb-Leisa grindd woarn.  

 Renaissance vo d schwäbischn Linsnsortn 
D traditionejn schwäbischn Linsnsortn send 1985 scho verschwundn gwen, deswegn ham da Biohof Mammel und spoda d Erzeigagmoaschaft d franzesische Puy-Leisa oobaut. 

Anno 2006 sand in da Genbank vom St. Petersburger Wawilow-Institut klassische schwäbische Linsnsortn entdeckt und af Deitschland bracht woarn. Seitdem wern si wieda af da Schwäbisch Alb aabaut.Kraut, Eva; Genotypenscreening der historischen Alblinsen und ihre agronomische Eignung unter heutigen Anbaubedingungen, 2008, Seiten 1 bis 2

 Schau aa 
 Brenntar
 Muasmej

 Im Netz 
 Webseite vo dr Erzeugergemeinschaft Alb-Leisa
 Regionales aus St. Petersburg: Ein schwäbisch-russisches Linsen-Märchen uf bioland.e


 Beleg 

Kategorie:Gemüse
Kategorie:Bayerische Küche
Kategorie:Landwirtschaft